pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีกลาโหม พลเอก ประยุทธ์ฯ กำชับทุกเหล่าทัพ จัดกำลังพลและเครื่องมือช่าง
วันพุธที่ 31 สิงหาคม 2565
รัฐมนตรีกลาโหม พลเอก ประยุทธ์ฯ กําชับทุกเหล่าทัพ จัดกําลังพลและเครื่องมือช่าง
หนุนเสริมพื้นที่เสี่ยงอุทกภัย
วันนี้ (31 สิงหาคม 2565) พลเอก คงชีพ ตันตระวาณิชย์ โฆษกกระทรวงกลาโหม เปิดเผยว่า พลเอก ประยุทธ์ จันทร์โอชา รัฐมนตรีว่าการกระทรวงกลาโหม กําชับสั่งการทุกเหล่าทัพ ที่มีหน่วยทหารในพื้นที่ ติดตามสภาพอากาศและสถานการณ์น้ํา อีกทั้งให้ประสานกับฝ่ายปกครองและกรุงเทพมหานคร (กทม.) สนับสนุนการแจ้งเตือน เฝ้าระวัง และให้ความช่วยเหลือประชาชนในพื้นที่ประสบอุทกภัย โดยเฉพาะพื้นที่เสี่ยงน้ําท่วมขัง พื้นที่ริมแม่น้ําสายหลัก และพื้นที่ฝนสะสมต่อเนื่องที่เสี่ยงต่อดินโคลนถล่มและน้ําท่วมฉับพลัน
โดยรัฐมนตรีว่าการกระทรวงกลาโหม กล่าวเน้นย้ํา ให้จัดกําลังพลและเครื่องมือช่างเข้าช่วยเหลือประชาชนเร่งด่วน เพื่อดูแลความปลอดภัยและแก้ปัญหาความเดือดร้อนของประชาชนขั้นต้น โดยเฉพาะการเข้าไปช่วยเสริมแนวคันกั้นน้ําในพื้นที่ต่ําและพื้นที่เขตเมือง การเปิดทางน้ําและการระบายน้ําออกจากพื้นที่ต่ําน้ําท่วมขัง และให้จัดยานพาหนะอํานวยความสะดวกการเดินทางของประชาชนในพื้นที่น้ําท่วมขัง ต่อเนื่องไปถึงการสนับสนุนฟื้นฟูหลังน้ําท่วม จนกว่าสถานการณ์จะปกติ
รัฐบาลไทย-ข่าวทำเนียบรัฐบาล-สรรพสามิตออกมาตรการให้ความช่วยเหลือผู้เสียภาษีที่อยู่ในพื้นที่ประสบอุทกภัย
วันพุธที่ 12 ตุลาคม 2565
สรรพสามิตออกมาตรการให้ความช่วยเหลือผู้เสียภาษีที่อยู่ในพื้นที่ประสบอุทกภัย
ด้วยสถานการณ์มรสุมตะวันตกเฉียงใต้ที่พัดปกคลุมประเทศไทยรวมถึงพายุโนรู (NORU) ทําให้มีฝนตกหนักอย่างต่อเนื่องในทั่วทุกภูมิภาคของประเทศ กรมสรรพสามิตจึงได้ออกมาตรการให้ความช่วยเหลือด้วยการขยายกําหนดเวลาการยื่นแบบรายการภาษีและการชําระภาษี
ดร. เอกนิติ นิติทัณฑ์ประภาศ อธิบดีกรมสรรพสามิต เปิดเผยว่า ด้วยสถานการณ์มรสุมตะวันตกเฉียงใต้ที่พัดปกคลุมประเทศไทยรวมถึงพายุโนรู (NORU) ทําให้มีฝนตกหนักอย่างต่อเนื่องในทั่วทุกภูมิภาคของประเทศ จนเกิดอุทกภัยเป็นวงกว้างโดยมีพื้นที่ประสบสาธารณภัยอย่างน้อย 26 จังหวัดทั่วประเทศในขณะนี้ ซึ่งส่งผลให้ผู้ประกอบอุตสาหกรรมและผู้ประกอบกิจการสถานบริการที่อยู่ในพื้นที่ที่ประสบอุทกภัยบางรายจําเป็นต้องหยุดกิจการเป็นการชั่วคราว ดังนั้นเพื่อเป็นการบรรเทาผลกระทบให้แก่ผู้ประกอบอุตสาหกรรมและผู้ประกอบกิจการสถานบริการดังกล่าว กรมสรรพสามิตจึงได้ออกมาตรการให้ความช่วยเหลือด้วยการขยายกําหนดเวลาการยื่นแบบรายการภาษีและการชําระภาษี รวมถึงการยื่นงบเดือน โดยมีรายละเอียดดังนี้
1. ขยายกําหนดเวลาการยื่นแบบรายการภาษีและชําระภาษีตามพระราชบัญญัติภาษีสรรพสามิต พ.ศ. 2560 แก่ผู้ประกอบอุตสาหกรรมและผู้ประกอบกิจการสถานบริการที่โรงอุตสาหกรรมคลังสินค้าทัณฑ์บน หรือสถานบริการแล้วแต่กรณี ตั้งอยู่ในจังหวัดที่มีการประกาศให้เป็นเขตพื้นที่ประสบสาธารณภัย (อุทกภัย) ในช่วงตั้งแต่วันที่ 28 กันยายน 2565 ถึงวันที่31 ตุลาคม 2565 สําหรับกรณีที่จะต้องยื่นแบบรายการภาษีและชําระภาษีตั้งแต่วันที่ 11 ตุลาคม 2565 ถึงวันที่ 31 ตุลาคม 2565 ออกไปเป็นภายในวันที่ 15 พฤศจิกายน 2565
2. ขยายกําหนดเวลาการยื่นงบเดือน ตามมาตรา 118 แห่งพระราชบัญญัติภาษีสรรพสามิต พ.ศ. 2560 แก่ผู้ประกอบอุตสาหกรรมและผู้ประกอบกิจการสถานบริการที่โรงอุตสาหกรรมคลังสินค้าทัณฑ์บน หรือสถานบริการแล้วแต่กรณี ตั้งอยู่ในจังหวัดที่มีการประกาศให้เป็นเขตพื้นที่ประสบสาธารณภัย (อุทกภัย)ที่ต้องยื่นงบเดือนภายในเดือนตุลาคม 2565 ออกไปเป็นภายในวันที่ 15 พฤศจิกายน 2565
ดร. เอกนิติ นิติทัณฑ์ประภาศ กล่าวต่อว่า การดําเนินมาตรการดังกล่าวนี้กรมสรรพสามิตมุ่งหวังที่จะช่วยบรรเทาภาระและความเดือดร้อนให้กับผู้ประกอบอุตสาหกรรมและผู้ประกอบกิจการสถานบริการที่ได้รับผลกระทบที่ประสบอุทกภัยในครั้งนี้
https://webdev.excise.go.th/act2560/suppress-news/42-2565/870-47
รัฐบาลไทย-ข่าวทำเนียบรัฐบาล-ครม. ไฟเขียว (ร่าง) กฎกระทรวงฯ ยกระดับมาตรฐาน “ฟาร์มสุกร” ผู้บริโภคปลอดภัย เพิ่มศักยภาพการผลิตสุกรไทย
วันจันทร์ที่ 10 ตุลาคม 2565
ครม. ไฟเขียว (ร่าง) กฎกระทรวงฯ ยกระดับมาตรฐาน “ฟาร์มสุกร” ผู้บริโภคปลอดภัย เพิ่มศักยภาพการผลิตสุกรไทย
.....
ที่ประชุม ครม. (5 ต.ค. 65) อนุมัติหลักการร่างกฎกระทรวงกําหนดมาตรฐานสินค้าเกษตร สําหรับการปฏิบัติทางการเกษตรที่ดีสําหรับ “ฟาร์มสุกร” เป็นมาตรฐานบังคับ เพื่อยกระดับมาตรฐานการผลิตสุกรตั้งแต่ระดับฟาร์ม
.
โดยเป็นการกําหนด “แนวทางปฏิบัติที่ดี” สําหรับฟาร์มสุกรให้แก่ผู้ประกอบการที่เลี้ยงสุกรขุนตั้งแต่ 500 ตัวขึ้นไป และเลี้ยงสุกรแม่พันธุ์ ตั้งแต่ 95 ตัวขึ้นไป
.
นอกจากนี้ ยังกําหนดวันใช้บังคับตามขนาดและประเภทของฟาร์มสุกร แต่ “ไม่ใช้บังคับ” สําหรับฟาร์มสุกรที่ได้รับการรับรองมาตรฐานการเลี้ยงระบบปศุสัตว์อินทรีย์และหมูหลุมที่รับรองโดยกรมปศุสัตว์ ดังนี้
.
- สุกรขุน 500-1,499 ตัว หรือ แม่พันธุ์สุกร 95-119 ตัว จัดเป็น “ฟาร์มขนาดกลาง” ใช้บังคับเมื่อพ้นกําหนด 180 วัน นับตั้งแต่วันที่ประกาศในราชกิจจานุเบกษา
- สุกรขุน 1,500 ขึ้นไป หรือ แม่พันธุ์สุกร 120 ตัวขึ้นไป จัดเป็น “ฟาร์มขนาดใหญ่” ใช้บังคับเมื่อพ้นกําหนด 90 วัน นับแต่วันประกาศในราชกิจจานุเบกษา
.
ประโยชน์ที่คาดว่าจะได้รับจากแนวปฏิบัติดังกล่าว จะช่วยสร้างความมั่นใจ ความปลอดภัยต่อผู้บริโภค ตลอดจนการป้องกันและควบคุมโรคระบาดในสุกรได้อย่างมีประสิทธิภาพ ลดปัญหาผลกระทบต่อสิ่งแวดล้อม เพิ่มศักยภาพในการผลิตและการค้าผลิตภัณฑ์สุกรของประเทศ
.
อ่านเพิ่มเติม คลิก https://www.thaigov.go.th/news/contents/details/60085
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรุงไทยจัดโปรเด็ด เอาใจลูกค้าใหม่ EEC ซื้อ-ขาย FX รับ Voucher สูงสุด 15,000 บาท
วันจันทร์ที่ 3 ตุลาคม 2565
กรุงไทยจัดโปรเด็ด เอาใจลูกค้าใหม่ EEC ซื้อ-ขาย FX รับ Voucher สูงสุด 15,000 บาท
ธนาคารกรุงไทยสนับสนุนผู้ประกอบการในพื้นที่เขตพัฒนาพิเศษภาคตะวันออก (EEC) เพื่อผลักดันการลงทุนในประเทศให้เติบโตเต็มศักยภาพ ติดปีกให้ธุรกิจใน EEC ด้วยโปรโมชันพิเศษสําหรับลูกค้าใหม่ที่ใช้บริการซื้อขายเงินตราต่างประเทศ ในเขตพื้นที่ EEC 5 จังหวัด
ธนาคารกรุงไทย เดินหน้าสนับสนุนการลงทุนระหว่างประเทศ มุ่งนําเทคโนโลยีและนวัตกรรมทางการเงินครบวงจร สนับสนุนผู้ประกอบการในพื้นที่เขตพัฒนาพิเศษภาคตะวันออก (EEC) เพื่อผลักดันการลงทุนในประเทศให้เติบโตเต็มศักยภาพ ติดปีกให้ธุรกิจใน EEC ด้วยโปรโมชันพิเศษสําหรับลูกค้าใหม่ที่ใช้บริการซื้อขายเงินตราต่างประเทศ ในเขตพื้นที่ EEC 5 จังหวัด ได้แก่ ฉะเชิงเทรา ชลบุรี ระยอง จันทบุรี และตราด ให้สิทธิรับบัตรกํานัลสูงสุด 15,000 บาท พิเศษสุดสําหรับลูกค้าบุคคลธรรมดา และนิติบุคคลที่ประกอบธุรกิจในเขตพื้นที่ EEC โดยเป็นลูกค้าใหม่ตั้งแต่วันที่ 1 ตุลาคม – 31 ธันวาคม 2565 และทําธุรกรรมซื้อขายเงินตราต่างประเทศประเภท FX และ FX Option ผ่านเจ้าหน้าที่ห้องค้าเงิน (Global Markets FX Sales) ที่พร้อมอํานวยความสะดวก หรือ ผ่านระบบการซื้อขายเงินตราต่างประเทศออนไลน์ (SmartFX) แอปพลิเคชันที่ให้บริการซื้อ-ขายเงินตราต่างประเทศเต็มรูปแบบแบบเรียลไทม์ (โปรโมชันนี้ไม่รวมยอดซื้อ-ขายผ่านระบบ Krungthai Next และการซื้อขายธนบัตรต่างประเทศ (Banknotes))
สําหรับลูกค้าที่ใช้บริการซื้อขายเงินตราต่างประเทศตามเงื่อนไขที่กําหนด และมีปริมาณการทําธุรกรรม ระหว่างวันที่ 1 ตุลาคม - 31 ธันวาคม 2565 โดยธุรกรรมประเภท FX ยอดสะสมทุก 100,000 ดอลลาร์สหรัฐ จะได้รับบัตรกํานัลมูลค่า 500 บาท และลูกค้าที่ใช้บริการซื้อขายเงินตราต่างประเทศ ประเภท FX Option ที่มียอดธุรกรรมทุก 50,000 ดอลลาร์สหรัฐ จะได้รับบัตรกํานัลมูลค่า 500 บาท ให้สิทธิรับบัตรกํานัลมูลค่าสูงสุดถึง 15,000 บาท จากธุรกรรมทั้ง 2 ประเภท โดยมีจํานวนจํากัด ผู้ที่สนใจสามารถลงทะเบียนและศึกษารายละเอียดได้ที่ https://krungthai.com/link/smart-fx-for-eec-new-pr-news หรือ สแกน QR Code พร้อมกรอกข้อมูลส่วนตัว โดยธนาคารจะติดต่อกลับไปยืนยันสิทธิผ่านทางอีเมลหรือจดหมาย สอบถามข้อมูลเพิ่มเติมได้ที่ Krungthai Contact Center 02-111-1111 หรือ อีเมล [emailprotected]
รัฐบาลไทย-ข่าวทำเนียบรัฐบาล-​ ประกาศแล้ว ระเบียบการทำงานแบบ work from home ของส่วนราชการ หัวหน้าส่วนราชการพิจารณาตามสมควร
วันอาทิตย์ที่ 9 ตุลาคม 2565
​ ประกาศแล้ว ระเบียบการทํางานแบบ work from home ของส่วนราชการ หัวหน้าส่วนราชการพิจารณาตามสมควร
​ประกาศแล้ว ระเบียบการทํางานแบบ work from home ของส่วนราชการ หัวหน้าส่วนราชการพิจารณาตามสมควร
เมื่อวันที่ 9 ต.ค.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า เว็บไซต์ราชกิจจานุเบกษาได้เผยแพร่ประกาศระเบียบสํานักนายกรัฐมนตรี ว่าด้วยการปฏิบัติงานนอกสถานที่ตั้งของส่วนราชการ เพื่อให้การดําเนินการของส่วนราชการเป็นไปในทิศทางเดียวกัน เกิดความยืดหยุ่นในการปฏิบัติงานของเจ้าหน้าที่ของส่วนราชการ พัฒนาประสิทธิภาพการทํางานของส่วนราชการ และการให้บริการประชาชน โดยได้ให้อํานาจหัวหน้าส่วนราชการ สั่งการให้เจ้าหน้าที่ของส่วนราชการในสังกัด ปฏิบัติงานนอกสถานที่ตั้งของส่วนราชการหรือกลับมาฏิบัติราชการ ณ สถานที่ตั้งของส่วนราชการ ได้ตามที่เห็นสมควร พร้อมกับให้ส่วนราชการสนับสนุนการปฏิบัติงานนอกสถานที่ตั้งของส่วนราชการ รวมถึงการจัดเตรียมสถานที่หรือพื้นที่ที่ส่วนราชการจัดไว้เป็นที่ทํางานร่วม (co - working space) และ อุปกรณ์สํานักงาน ตามที่เห็นสมควรแก่กรณี
ทั้งนี้ การปฏิบัติงานนอกสถานที่ตั้งของส่วนราชการ จะต้องไม่กระทบต่อประสิทธิภาพ ลักษณะของงานตามภารกิจของส่วนราชการ และการให้บริการแก่ประชาชน โดยคํานึงถึงสภาพแวดล้อมที่เหมาะสมต่อชีวิต ร่างกาย สุขภาพ และความปลอดภัยของเจ้าหน้าที่ของส่วนราชการ โดยประกาศดังกล่าวบังคับใช้กับส่วนราชการตามกฎหมายว่าด้วยระเบียบบริหารราชการแผ่นดิน และกฎหมายว่าด้วยการปรับปรุงกระทรวง ทบวง กรม แต่ไม่รวมถึงองค์กรปกครองส่วนท้องถิ่น(อปท.) รัฐวิสาหกิจ และองค์การมหาชน
น.ส.ไตรศุลี กล่าวว่า ระเบียบสํานักนายกรัฐมนตรี ว่าด้วยการปฏิบัติงานนอกสถานที่ตั้งของส่วนราชการ ประกาศในเว็บไซต์ราชกิจจานุเบกษาเมื่อวันที่ 6 ต.ค.65 มีผลบังคับตั้งแต่วันที่ 7 ต.ค.65 โดยแนวทางดังกล่าว สอดคล้องกับแผนการปฏิรูปประเทศด้านการบริหารราชการแผ่นดิน (ฉบับปรับปรุง) การจัดโครงสร้างองค์กร และระบบงานภาครัฐให้มีความยืดหยุ่น คล่องตัวและเปลี่ยนแปลงได้ตามสถานการณ์รองรับชีวิตวิถีใหม่ (New Normal) เหมาะสมกับสถานการณ์ปัจจุบัน โดยการประยุกต์ใช้เทคโนโลยีอย่างสอดคล้องกับสภาพสังคมและการพัฒนาประกาศ
........................
รัฐบาลไทย-ข่าวทำเนียบรัฐบาล-ครม. อนุมัติ แก้ปัญหาพื้นที่เสี่ยงการเกิดอุทกภัยและภัยแล้ง 6,364 ครัวเรือน “โครงการแก้ภัยแล้งและเครื่องสูบน้ำแบบชนิดเคลื่อนที่เร็ว” เพิ่มประสิทธิภาพการะบายน้ำ
วันอังคารที่ 27 กันยายน 2565
ครม. อนุมัติ แก้ปัญหาพื้นที่เสี่ยงการเกิดอุทกภัยและภัยแล้ง 6,364 ครัวเรือน “โครงการแก้ภัยแล้งและเครื่องสูบน้ําแบบชนิดเคลื่อนที่เร็ว” เพิ่มประสิทธิภาพการะบายน้ํา
ครม. อนุมัติ แก้ปัญหาพื้นที่เสี่ยงการเกิดอุทกภัยและภัยแล้ง 6,364 ครัวเรือน “โครงการแก้ภัยแล้งและเครื่องสูบน้ําแบบชนิดเคลื่อนที่เร็ว” เพิ่มประสิทธิภาพการะบายน้ํา เตรียมพร้อมรับสถานการณ์และช่วยเหลือประชาชนพื้นที่เสี่ยง
วันที่ 27 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี แถลงว่า ที่ประชุม ครม. มีมติเห็นชอบอนุมัติการดําเนินโครงการแก้ไขปัญหาภัยแล้งเพื่อการอุปโภคบริโภค และโครงการจัดหาเครื่องสูบน้ําแบบชนิดเคลื่อนที่เร็วของกรมชลประทาน ตามที่สํานักงานทรัพยากรน้ําแห่งชาติ (สทนช) เสนอเพื่อดําเนินโครงการเพิ่มประสิทธิภาพการะบายน้ํา และเตรียมเครื่องจักรเครื่องมือเตรียมพร้อมรับสถานการณ์ และเพื่อเร่งรัดการแก้ไขปัญหาความเดือดร้อนของประชาชนจากพื้นที่เสี่ยงการเกิดอุทกภัยและภัยแล้ง
น.ส.ทิพานัน กล่าวว่า โครงการดังกล่าว มุ่งแก้ไขปัญหาภัยแล้งและลดผลกระทบจากอุทกภัยในพื้นที่เสี่ยง มีรายละเอียดของโครงการดังนี้
1. โครงการแก้ไขปัญหาภัยแล้งเพื่อการอุปโภคบริโภค ด้วยระบบ Water Treatment System เพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วง ขององค์การบริหารส่วนจังหวัดสุพรรณบุรี เป็นการสร้างระบบผลิตน้ําประปาที่สามารถบําบัดค่าความเป็นกรด - ด่าง ความขุ่นและสีที่ปรากฏของน้ํา ตลอดจนสารในน้ําให้ได้คุณภาพตามมาตรฐาน เพื่อผลิตน้ําประปาสําหรับการอุปโภคบริโภคของประชาชน โดยกําหนดให้ดําเนินการในบริเวณที่มีความพร้อมในการดําเนินการใน 6 อําเภอของ จ.สุพรรณบุรี ได้แก่ อ.สามชุก อ.บางปลาม้า อ.สองพี่น้อง อ.หนองหญ้าไซ อ.เดิมบางนางบวช และ อ.ศรีประจันต์
2. โครงการจัดหาเครื่องสูบน้ําแบบชนิดเคลื่อนที่เร็ว ขับด้วยระบบ ไฮดรอลิค ขนาดท่อส่งไม่น้อยกว่า 42 นิ้ว จํานวน 30 เครื่อง โดยกรมชลประทานจะบริหารจัดการให้มีการหมุนเวียนไปในพื้นที่ที่มีความจําเป็นต่อไป
“รัฐบาลมุ่งมั่นเต็มที่ที่จะจัดการปัญหาภัยแล้งและป้องกันอุทกภัยให้กับเกษตรกรและพี่น้องประชาชน น้ําเพื่อการอุปโภคและบริโภคเป็นปัจจัยสําคัญทั้งการดํารงชีวิตและการประกอบอาชีพ ส่วนความเสียหายจากเหตุน้ําท่วมนั้นเป็นเรื่องที่สามารถป้องกันได้โดยต้องบริหารจัดการน้ําให้ทันต่อสถานการณ์ ซึ่ง 2 โครงการนี้ ทางสํานักงานทรัพยากรน้ําแห่งชาติคาดว่าจะมีครัวเรือนที่ได้รับประโยชน์ ประมาณ 6,364 ครัวเรือน รวมถึงสามารถสนับสนุนการป้องกัน บรรเทา และแก้ไขปัญหาภัยพิบัติอุทกภัย ภัยแล้ง หรือภัยอื่นๆ อันเกิดจากน้ําได้ทันต่อสถานการณ์ด้วยงบประมาณ 796.95 ล้านบาทจากงบกลางของงบประมาณรายจ่ายประจําปีงบประมาณ 2565” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ประชุมสภาบริหารของสหภาพสากลไปรษณีย์
วันอังคารที่ 25 ตุลาคม 2565
ประชุมสภาบริหารของสหภาพสากลไปรษณีย์
ประชุมสภาบริหารของสหภาพสากลไปรษณีย์
25ตุลาคม2565 -ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเป็นหัวหน้าผู้แทนประเทศไทยในการประชุมสภาบริหารของสหภาพสากลไปรษณีย์(Council of Administration: CA)ประจําปี2022ครั้งที่2 เพื่อเป็นการเอื้อประโยชน์ให้ประเทศไทยเข้าถึงและมีส่วนร่วมในการศึกษาข้อมูลข่าวสารความร่วมมือทางวิชาการและส่งเสริมบทบาทของประเทศไทยในเวทีโลกระหว่างวันที่24 - 28ตุลาคม2565ณกรุงเบิร์นสมาพันธรัฐสวิส
***********
รัฐบาลไทย-ข่าวทำเนียบรัฐบาล-รัฐบาลเดินหน้าตามเป้าหมายการเป็นกลางทางคาร์บอน ร่วมยกระดับให้ภาคเอกชน โดยเฉพาะภาคอุตสาหกรรมและภาคบริการ มุ่งสู่ความเป็นมิตรต่อสิ่งแวดล้อมอย่างสมดุล ยั่งยืน
วันเสาร์ที่ 17 กันยายน 2565
รัฐบาลเดินหน้าตามเป้าหมายการเป็นกลางทางคาร์บอน ร่วมยกระดับให้ภาคเอกชน โดยเฉพาะภาคอุตสาหกรรมและภาคบริการ มุ่งสู่ความเป็นมิตรต่อสิ่งแวดล้อมอย่างสมดุล ยั่งยืน
รัฐบาลเดินหน้าตามเป้าหมายการเป็นกลางทางคาร์บอน ร่วมยกระดับให้ภาคเอกชน โดยเฉพาะภาคอุตสาหกรรมและภาคบริการ มุ่งสู่ความเป็นมิตรต่อสิ่งแวดล้อมอย่างสมดุล ยั่งยืน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่า ไทยเร่งเดินหน้าตามเป้าหมายที่ประกาศไว้ ได้แก่ การเป็นกลางทางคาร์บอน (Carbon Neutrality) ในปี 2050 และการปล่อยก๊าซเรือนกระจกสุทธิเป็นศูนย์ (Net Zero Emission) ภายในปี 2065 ทั้งนี้ รัฐบาลเร่งผลักดันนโยบายให้ภาคอุตสาหกรรมและภาคบริการของไทยดําเนินการในลักษณะที่เป็นมิตรต่อสิ่งแวดล้อม และให้เติบโตอย่างยั่งยืนมากยิ่งขึ้น
โฆษกประจําสํานักนายกรัฐมนตรี เปิดเผยว่า รัฐบาลโดยกระทรวงการคลังอยู่ระหว่างการศึกษาแนวทางการจัดเก็บภาษีคาร์บอน (Carbon Tax) ในกลุ่มสินค้าและบริการที่มีการปล่อยก๊าซเรือนกระจก หรือก๊าซคาร์บอนไดออกไซด์ในปริมาณสูง พร้อมตั้งเป้าหมายทําการศึกษาให้แล้วเสร็จ และกําหนดให้มีความชัดเจนในแนวทางและอัตราภาษีภายในปี 2566
โดยกรมสรรพสามิตจะได้ศึกษาแนวทางในการจัดเก็บภาษีคาร์บอนอย่างชัดเจน ให้เป็นไปตามแนวปฏิบัติสากล ซึ่งในเบื้องต้น เพื่อให้เป็นไปตามเป้าหมายในการเป็นกลางทางคาร์บอน และเพื่อช่วยลดการปล่อยก๊าซคาร์บอนไดออกไซด์ ตั้งแต่ขั้นตอนการผลิตสินค้า และช่วยส่งเสริมให้มีการใช้วัตถุดิบทางการเกษตรเพิ่มขึ้น กรมสรรพสามิตสนับสนุนให้นําเอทานอลบริสุทธิ์มาใช้
“ปัจจุบันนี้ ทุกประเทศให้ความสําคัญกับปัญหาสิ่งแวดล้อม เนื่องจากภาวะโลกร้อนที่ส่งผลกระทบไปทั่วโลก จึงเป็นความท้าทายอย่างยิ่ง ที่ทุกประเทศต้องร่วมกันแก้ไขปัญหา การใช้มาตรการทางภาษีถือเป็นหนึ่งในตัวขับเคลื่อน และจูงใจให้ภาคอุตสาหกรรม หันมาเพิ่มประสิทธิภาพการใช้พลังงานทดแทนมากขึ้น ซึ่งนอกจากจะช่วยลดต้นทุนในการดําเนินกิจกรรมของภาคอุตสาหกรรม ยังช่วยให้ผู้บริโภคลดการบริโภคสินค้าที่เป็นอันตรายต่อสุขภาพ และสนับสนุนให้ภาคเอกชนรักษาสิ่งแวดล้อมได้อย่างยั่งยืนตามเป้าหมายของไทย ด้วยนโยบายการเป็นกลางทางคาร์บอน (Carbon Neutrality) ในปี 2050 และปล่อยก๊าซเรือนกระจกสุทธิเป็นศูนย์ (Net Zero Emission) ภายในปี 2065 อีกด้วย" นายอนุชา ฯ กล่าว
รัฐบาลไทย-ข่าวทำเนียบรัฐบาล-บสย. ปลื้ม “ลูกหนี้” จ่อคิวเจรจาไกล่เกลี่ยหนี้ ชูมาตรการจูงใจ “ยืดหยุ่น ผ่อนน้อย” ไม่ถูกฟ้อง ในงาน “มหกรรมไกล่เกลี่ยหนี้สินครัวเรือน และหนี้ SMEs” 8-11 ก.ย. นี้
วันพฤหัสบดีที่ 8 กันยายน 2565
บสย. ปลื้ม “ลูกหนี้” จ่อคิวเจรจาไกล่เกลี่ยหนี้ ชูมาตรการจูงใจ “ยืดหยุ่น ผ่อนน้อย” ไม่ถูกฟ้อง ในงาน “มหกรรมไกล่เกลี่ยหนี้สินครัวเรือน และหนี้ SMEs” 8-11 ก.ย. นี้
บสย. ร่วมงาน “มหกรรมไกล่เกลี่ยหนี้สินครัวเรือน และหนี้ SMEs” โดยมี นายสมศักดิ์ เทพสุทิน รมว.ยุติธรรม ให้การต้อนรับ นายวิษณุ เครืองาม รองนายกรัฐมนตรี ประธานเปิดงาน และประธานมอบประกาศเกียรติคุณ แก่ บสย. และหน่วยงานต่างๆ ที่ให้การสนับสนุน
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นายจตุฤทธิ์ จันทรกานต์ รองผู้จัดการทั่วไปอาวุโส สายงานปฏิบัติการ ร่วมงาน “มหกรรมไกล่เกลี่ยหนี้สินครัวเรือน และหนี้ SMEs” โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม ให้การต้อนรับ นายวิษณุ เครืองาม รองนายกรัฐมนตรี ประธานเปิดงาน และประธานมอบประกาศเกียรติคุณ แก่ บสย. และหน่วยงานต่างๆ ที่ให้การสนับสนุนการจัดงาน “มหกรรมไกล่เกลี่ยนหนี้สินครัวเรือน และหนี้ SMEs” ของกระทรวงยุติธรรม ณ อิมแพ็ค เอ็กซิบิชั่น ฮอลล์ 5 เมืองทองธานี เมื่อวันที่ 8 กันยายน 2565
ทั้งนี้ งาน “มหกรรมไกล่เกลี่ยหนี้สินครัวเรือน และหนี้ SMEs” จัดขึ้นระหว่างวันที่ 8 -11 กันยายน 2565 เป็นโครงการที่ช่วยปลดล็อกภาระหนี้ทั้งในภาคประชาชน และผู้ประกอบการ SMEs โดยการไกล่เกลี่ยให้กับทั้งผู้ที่ยังไม่ถูกฟ้อง และ หลังศาลพิพากษา ให้ได้รับความช่วยเหลือเพื่อหาทางออกร่วมกัน โดยภายในงาน บสย. ได้เชิญผู้ประกอบการ SMEs ลูกหนี้ กลุ่มที่มียอดหนี้ค้างชําระไม่เกิน 5 ล้านบาท ประกอบด้วย 1. กลุ่มลูกหนี้ไกล่เกลี่ยก่อนฟ้อง จํานวน 9,575 ราย และ 2. กลุ่มลูกหนี้ไกล่เกลี่ยหลังศาลพิพากษา จํานวน 100 ราย เข้าร่วมเจรจาไกล่เกลี่ยหนี้
นายสิทธิกร เปิดเผยว่า ภายใต้แนวนโยบายของรัฐบาลแก้หนี้ยั่งยืน บสย. มั่นใจว่าการให้ความช่วยเหลือลูกหนี้ค้ําประกันสินเชื่อ ภายใต้โครงการ “บสย. พร้อมช่วย” จะช่วยแบ่งเบาภาระลูกหนี้ และช่วยให้กิจการยังเดินหน้าต่อไปได้ ที่สําคัญคือ ช่วยลดปัญหาการถูกฟ้องร้อง และยังช่วยปลดล็อกหนี้ โดยเชิญลูกหนี้เข้าสู่กระบวนการปรับปรุงโครงสร้างหนี้ ด้วยจุดเด่นของมาตรการ 1. ยืดหยุ่น ตัดเงินต้นเพียง 20% ตัดดอกเบี้ย 80 % ผ่อนชําระนาน 5 ปี 2. ผ่อนน้อย เบาแรง หนี้ลด หมดแน่นอน ชําระครั้งแรกเพียง 1% ของยอดหนี้ โดยนําไปตัดเงินต้นทั้งหมด ส่วนที่เหลือ ผ่อนชําระนาน 5 ปี และ 3. ดอกเบี้ย 0% โดยชําระครั้งแรก 10% ซึ่งจะนําไปตัดเงินต้นทั้งหมด และผ่อนชําระนาน 7 ปี โดยงานดังกล่าว มีผู้ประกอบการ SMEs ให้ความสนใจเข้าร่วมเจรจาไกล่เกลี่ยหนี้ กับ บสย. อย่างต่อเนื่อง
รัฐบาลไทย-ข่าวทำเนียบรัฐบาล-ครม.รับทราบการประเมินการปฏิบัติตามกฎอนามัยระหว่างประเทศของไทย มอบหน่วยงานเกี่ยวข้องให้การสนับสนุน แสดงสมรรถนะความพร้อมสำหรับภาวะฉุกเฉินด้านสาธารณสุขของประเทศ
วันอังคารที่ 25 ตุลาคม 2565
ครม.รับทราบการประเมินการปฏิบัติตามกฎอนามัยระหว่างประเทศของไทย มอบหน่วยงานเกี่ยวข้องให้การสนับสนุน แสดงสมรรถนะความพร้อมสําหรับภาวะฉุกเฉินด้านสาธารณสุขของประเทศ
ครม.รับทราบการประเมินการปฏิบัติตามกฎอนามัยระหว่างประเทศของไทย มอบหน่วยงานเกี่ยวข้องให้การสนับสนุน แสดงสมรรถนะความพร้อมสําหรับภาวะฉุกเฉินด้านสาธารณสุขของประเทศ
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 25 ต.ค. 65 ได้รับทราบการประเมินการปฏิบัติตามกฎอนามัยระหว่างประเทศโดยผู้เชี่ยวชาญขององค์การอนามัยโลกของประเทศไทย ครั้งที่2 ระหว่างวันที่ 31 ต.ค.- 4 พ.ย. 65 โดยการประเมินดังกล่าวสืบเนื่องจากกฎอนามัยระหว่างประเทศมีสถานะเป็นสนธิสัญญาระหว่างประเทศ ซึ่งผูกพันประเทศไทยในฐานะรัฐภาคีการปฏิบัติตามข้อกําหนด โดยการประเมินจะมีขึ้นทุก 5 ปี
อย่างไรก็ตาม เนื่องจากการประเมินตามตามคู่มือของกฎอนามัยระหว่างประเทศ ครอบคลุมงานที่อยู่ในอํานาจหน้าที่และความรับผิดชอบของกรมต่างๆ ในหลายกระทรวงรวมถึงภาคเอกชน ซึ่งต้องอาศัยความร่วมมือของหลายหน่วยงานในการเข้ารับการตรวจประเมิน จึงต้องเสนอให้ ครม. รับทราบเพื่อให้กระทรวงสาธารณสุขในฐานะผู้ประสานงานกฎอนามัยระหว่างประเทศ สามารถประสานผู้แทนของทุกหน่วยงานที่เกี่ยวข้องได้อย่างมีประสิทธิภาพ และร่วมกันเตรียมความพร้อมในการเสนอผลการปฏิบัติตามกฎอนามัยระหว่างประเทศ ต่อผู้เชี่ยวชาญขององค์การอนามัยโลกในครั้งนี้เป็นไปด้วยความเรียบร้อยต่อไป
น.ส.ไตรศุลี กล่าวว่า องค์การอนามัยโลกได้กําหนดกรอบการติดตามและประเมินการปฏิบัติตามกฎอนามัยระหว่างประเทศ โดยรัฐภาคีจะต้องจัดทํารายงานการประเมินสมรรถนะประจําปี ส่งให้องค์การอนามัยโลกเพื่อรวบรวมและวิเคราะห์เสนอในที่ประชุมสมัชชาอนามัยโลกในปีนั้นๆ โดยผลประเมินจะถูกใช้เป็นตัวชี้วัดตามเป้าหมายการพัฒนาที่ยั่งยืนขององค์การสหประชาชาติ ที่สะท้อนมีศักยภาพการดําเนินการตามกฎอนามัยระหว่างประเทศ และการเตรียมความพร้อมสําหรับภาวะฉุกเฉินด้านสาธารณสุขของรัฐภาคี
สําหรับการประเมินตามข้อกําหนดของกฎอนามัยระหว่างประเทศในครั้งนี้ จะดําเนินการประเมินใน 4 กลุ่ม รวม 19 ด้าน ประกอบด้วย 1)กลุ่มการป้องกัน 8 ด้าน 2)กลุ่มการตรวจจับ 3 ด้าน 3)กลุ่มการตอบโต้ 5 ด้าน และ 4)กลุ่มเฉพาะภาวะอันตราย 3 ด้าน
รัฐบาลไทย-ข่าวทำเนียบรัฐบาล-ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 2565 ณ วันที่ 6 กันยายน 2565
วันอังคารที่ 6 กันยายน 2565
ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 2565 ณ วันที่ 6 กันยายน 2565
นที่สองของการเปิดรับลงทะเบียนโครงการลงทะเบียนเพื่อสวัสดิการแห่งรัฐ (โครงการฯ) ปี 2565 วันอังคารที่ 6 กันยายน 2565 พบว่า ณ เวลา 15.00 น. มีประชาชนลงทะเบียนแล้วทั้งสิ้น 4,057,960 ราย
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า วันที่สองของการเปิดรับลงทะเบียนโครงการลงทะเบียนเพื่อสวัสดิการแห่งรัฐ (โครงการฯ) ปี 2565 วันอังคารที่ 6 กันยายน 2565 พบว่า ณ เวลา 15.00 น. มีประชาชนลงทะเบียนแล้วทั้งสิ้น 4,057,960 ราย โดยเป็นการลงทะเบียนผ่านเว็บไซต์ 3,372,108 ราย และลงทะเบียนผ่านหน่วยงานรับลงทะเบียน 685,852 ราย ทั้งนี้ ประชาชนที่สนใจสามารถลงทะเบียนได้ 2 ช่องทาง คือ 1) ลงทะเบียนผ่านเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th ได้ตั้งแต่เวลา 6.00 น. ถึง 23.00 น. ของทุกวัน หรือ 2) ลงทะเบียนผ่านหน่วยงานรับลงทะเบียนทั้ง 7 หน่วยงาน ได้แก่ สาขาของธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารกรุงไทย จํากัด (มหาชน) (ธนาคารกรุงไทยฯ) สํานักงานคลังจังหวัดทั้ง 76 จังหวัดทั่วประเทศ สังกัดกรมบัญชีกลาง ที่ว่าการอําเภอทั้ง 878 อําเภอทั่วประเทศ ภายใต้กระทรวงมหาดไทย สํานักงานเขตกรุงเทพมหานคร ทั้ง 50 เขต และศาลาว่าการเมืองพัทยา เมืองพัทยา ตามวันและเวลาทําการของแต่ละหน่วยงาน ได้ตั้งแต่วันที่ 5 กันยายน 2565 จนถึงวันที่ 19 ตุลาคม 2565 เช่นเดียวกัน
โฆษกกระทรวงการคลังได้กล่าวเน้นย้ําว่า “ผู้ลงทะเบียนที่มีสถานะโสดหรือไม่มีครอบครัวสามารถดําเนินการลงทะเบียนแล้วให้เสร็จได้ที่เว็บไซต์ โดยไม่ต้องเดินทางมาที่หน่วยงานรับลงทะเบียน สําหรับผู้ลงทะเบียนที่มีครอบครัวจะต้องไปยื่นแบบฟอร์มการลงทะเบียนที่หน่วยงานรับลงทะเบียนตามที่ผู้ลงทะเบียนได้เลือกไว้” โดย “ครอบครัว” หมายถึง คู่สมรสที่จดทะเบียนตามกฎหมาย และบุตรชอบด้วยกฎหมายที่อายุต่ํากว่า 18 ปี (ไม่รวมบุตรบุญธรรม) โดยที่คู่สมรสและบุตรยังมีชีวิตอยู่ ทั้งนี้ ผู้ที่ลงทะเบียนเสร็จเรียบร้อยแล้ว สามารถ “ตรวจสอบสถานะการลงทะเบียน” ด้วยตนเองผ่านทางเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th หรือตรวจสอบผ่านหน่วยงานรับลงทะเบียนทุกหน่วยงานได้ทุกวันศุกร์ของสัปดาห์ถัดไป เริ่มตั้งแต่วันที่ 16 กันยายน 2565 เป็นต้นไป
สํานักงานปลัดกระทรวงการคลัง โทร 094-858-9794 (เวลาทําการ 08.30 – 16.30 น.)
สํานักงานเศรษฐกิจการคลัง
โทร. 02 273 9020 ต่อ 3502 3503 3506 3536 3542 3518 หรือ
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 (เวลาทําการ 08.30 – 16.30 น.)
ศูนย์ลูกค้าสัมพันธ์บัตรสวัสดิการแห่งรัฐ โทร. 02-109-2345 (เวลาทําการ 08.30 – 17.30 น.)
รัฐบาลไทย-ข่าวทำเนียบรัฐบาล-คปภ. เร่งช่วยเหลือด้าน “ประกันภัย” คุ้มครองสิทธิประโยชน์แก่ผู้ประสบเหตุ “จ.หนองบัวลำภู”
วันอาทิตย์ที่ 9 ตุลาคม 2565
คปภ. เร่งช่วยเหลือด้าน “ประกันภัย” คุ้มครองสิทธิประโยชน์แก่ผู้ประสบเหตุ “จ.หนองบัวลําภู”
.....
กรณีเหตุการณ์ความรุนแรงที่เกิดขึ้น จ.หนองบัวลําภู คณะกรรมการกํากับและส่งเสริมการประกอบธุรกิจประกันภัย (คปภ.) เผยว่า เจ้าหน้าที่ที่เกี่ยวข้องได้ลงพื้นที่และได้ “ตั้งศูนย์” เพื่ออํานวยความสะดวกด้านประกันภัย
.
ทั้งนี้ ได้ตรวจสอบข้อมูลร่วมกับสมาคมประกันวินาศภัยไทย สมาคมประกันชีวิตไทย และบริษัทประกันภัย ในเบื้องต้นพบว่า
.
ศูนย์พัฒนาเด็กเล็กฯ มีการทํากรมธรรม์ประกันภัยอุบัติเหตุกลุ่ม สําหรับสถานศึกษา กับบริษัท ชับบ์สามัคคีประกันภัย จํากัด (มหาชน) มีข้อตกลงความคุ้มครอง ผลประโยชน์การเสียชีวิต การสูญเสียอวัยวะ สายตา การรับฟัง การพูดออกเสียง หรือทุพพลภาพถาวร (อบ.2) จํานวนเงินเอาประกันภัย นักเรียน/บุคลากร จํานวน 50,000 บาท/ราย โดยทางสํานักงาน คปภ. จะประสานงานและดูแลเพื่อให้มีการจ่ายค่าสินไหมทดแทนโดยเร็ว
.
อ่านเพิ่มเติม คลิกhttps://www.thaigov.go.th/news/contents/details/60168
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เริ่มแล้ววันนี้! เปิดลงทะเบียน “บัตรสวัสดิการแห่งรัฐ” รอบใหม่ (ทั้งคนเก่า - คนใหม่) ถึง 19 ต.ค. 65
วันจันทร์ที่ 5 กันยายน 2565
เริ่มแล้ววันนี้! เปิดลงทะเบียน “บัตรสวัสดิการแห่งรัฐ” รอบใหม่ (ทั้งคนเก่า - คนใหม่) ถึง 19 ต.ค. 65
.....
วันนี้ (5 ก.ย. 65) เป็นวันแรกที่ ก.คลัง เปิดระบบลงทะเบียน “โครงการลงทะเบียนเพื่อสวัสดิการแห่งรัฐ ปี 65” จนถึง 19 ต.ค. 65 ผ่าน 7 หน่วยงานรับลงทะเบียน หรือลงทะเบียนผ่าน https:// บัตรสวัสดิการแห่งรัฐ.mof.go.th หรือ https://welfare.mof.go.th โดยเป็นการลงทะเบียนที่เป็นผู้ที่ถือบัตรฯ เดิม และผู้ที่ไม่เคยมีบัตรฯ "ต้องลงทะเบียนใหม่”
.
สําหรับสิทธิประโยชน์ของผู้ถือบัตรสวัสดิการแห่งรัฐ จะได้รับ เช่น
• ค่าซื้อสินค้า 200 - 300 บาท
• ค่าเดินทางรถโดยสารสาธารณะ 500 บาท
• ส่วนลดแก๊สหุงต้ม 45 บาท (ต่อรอบ 3 เดือน) กรณีกลุ่มเปราะบางจะได้ส่วนลด 100 บาท (ต่อรอบ 3 เดือน)
• เงินช่วยค่าไฟฟ้า ไม่เกิน 315 บาทต่อครอบครัว (ตามที่จ่ายจริง)
• เงินช่วยค่าน้ําประปาไม่เกิน 100 บาทต่อครอบครัว (ตามที่จ่ายจริง)
• เงินช่วยค่าน้ําประปาไม่เกิน 100 บาทต่อครอบครัว (ตามที่จ่ายจริง)
• เงินพิเศษผู้พิการ 200 บาท
• ผู้ถือบัตรสวัสดิการแห่งรัฐที่เป็นพ่อค้าแม่ค้า หาบเร่แผงลอย ร้านค้าขนาดเล็กจะได้ส่วนลดก๊าซหุงต้มพีที (ปตท.) 100 บาท ที่ร้านจําหน่ายที่ร่วมรายการ
• เงินพิเศษผู้สูงอายุ 50 ถึง 100 บาทขึ้นอยู่กับเกณฑ์รายได้
.
ทั้งนี้ มติ ครม. (26 ก.ค. 65) อนุมัติโครงการเพิ่มกําลังซื้อให้แก่ผู้มี "บัตรสวัสดิการแห่งรัฐ" วงเงิน 5,336.8304 ล้านบาท เพื่อให้ประชาชนผู้มีรายได้น้อยและผู้ต้องการความช่วยเหลือพิเศษสามารถดํารงชีวิตอยู่ได้ในภาวะเศรษฐกิจที่ราคาสินค้าและค่าครองชีพที่ยังคงปรับสูงขึ้น
.
อ่านเพิ่มเติม คลิก
https://www.thaigov.go.th/news/contents/details/58769
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม! คุมนําเข้าสารเคมี “โซเดียมไซยาไนด์ - เบนซิลคลอไรด์ - เบนซิลไซยาไนด์ ตัดตอนกระบวนการผลิตยาเสพติด
แจ้งเตือน! ผู้ลงทะเบียนโครงการลงทะเบียนเพื่อสวัสดิการแห่งรัฐ ปี 65 หากขึ้นสถานะไม่สมบูรณ์ ต้องแก้ไขให้เสร็จภายใน 17 พ.ย. นี้
อย่าแชร์! รัฐบาลช่วยเงินทําศพผู้สูงอายุ รายละ 30,000 บาท ไม่เป็นความจริง ขอความร่วมมือ ปชช. ส่งต่อข่าวจริง คือ รัฐบาลช่วยเหลือรายละ 3,000 บาทตามหลักเกณฑ์ที่ พม. กําหนด
กรุงเทพฯ คว้าอันดับ 1 เมืองน่าพักผ่อนมากที่สุดในเอเชียแปซิฟิก (Best Leisure time city in Asia-Pacific) 6 ปีซ้อน
ปลื้ม! OHCHR ชื่นชมไทย ที่ประกาศใช้กฎหมาย “ป้องกันทรมาน – บุคคลสูญหาย ปี 65”
รัฐบาลไทย-ข่าวทำเนียบรัฐบาล-“ทิพานัน” เผยการออกใบอนุญาตก่อสร้างอาคารที่อยู่อาศัยทั่วประเทศในไตรมาส 2 ปี 2565 กลับมาขยายตัวเพิ่มขึ้นร้อยละ 6.5
วันเสาร์ที่ 29 ตุลาคม 2565
“ทิพานัน” เผยการออกใบอนุญาตก่อสร้างอาคารที่อยู่อาศัยทั่วประเทศในไตรมาส 2 ปี 2565 กลับมาขยายตัวเพิ่มขึ้นร้อยละ 6.5
“ทิพานัน” เผยการออกใบอนุญาตก่อสร้างอาคารที่อยู่อาศัยทั่วประเทศในไตรมาส 2 ปี 2565 กลับมาขยายตัวเพิ่มขึ้นร้อยละ 6.5 และมีการโอนกรรมสิทธิ์ที่อยู่อาศัยครึ่งปีแรกพุ่งกว่า มูลค่า 480,510 ล้านบาท
วันที่ 29 ตุลาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่รัฐบาลได้มีมาตรการสนับสนุนการท่องเที่ยวอย่างต่อเนื่องประกอบกับการเร่งตัวของภาคบริการหลังการผ่อนคลายมาตรการควบคุม การแพร่ระบาดของเชื้อไวรัส โควิด -19 ส่งผลให้ผู้ประกอบการธุรกิจอสังหาริมทรัพย์มีความเชื่อมั่นต่อการลงทุนมากขึ้น จากรายงานของศูนย์ข้อมูลอสังหาริมทรัพย์ ธนาคารอาคารสงเคราะห์ พบว่า ในช่วงไตรมาส 2 ปี 2565 มีการออกใบอนุญาตก่อสร้างที่อยู่อาศัยทั่วประเทศ ทั้งประเภท บ้านที่ประชาชนสร้างเอง และบ้านในโครงการจัดสรร มีจํานวนประมาณ 80,704 หน่วย เพิ่มขึ้นร้อยละ 6.5 เมื่อเทียบกับช่วงเวลาเดียวกันของปี 2564 ที่มีจํานวน 75,803 หน่วย และหากเทียบกับข้อมูลย้อนหลัง พบว่า มีการออกใบอนุญาตก่อสร้างที่อยู่อาศัยเพิ่มขึ้นเป็นไตรมาสแรก หลังจากที่ลดลงติดต่อกันมาถึง 9 ไตรมาส นับตั้งแต่ ไตรมาส 1 ปี 2563 ขณะที่ในด้านการโอนกรรมสิทธิ์ที่อยู่อาศัย ทั่วประเทศ จํานวน 95,316 หน่วย มูลค่า 257,009 ล้านบาท เพิ่มขึ้นทั้งจํานวนหน่วยและมูลค่า ร้อยละ 9.0 และ 7.1 ตามลําดับ เมื่อเทียบกับช่วงเวลาเดียวกันของปี 2564 และในภาพรวมครึ่งปีแรกของปี2565 มีการโอนกรรมสิทธิทั่วประเทศจํานวน 180,636 หน่วย มูลค่า 480,510 ล้านบาท เพิ่มขึ้นทั้งจํานวนและมูลค่าร้อยละ 6.4และ 3.1 ตามลําดับ
ทั้งนี้ภาพรวมของภาคอสังหาริมทรัพย์ในครึ่งแรกของปี 2565 ได้รับปัจจัยบวกที่สําคัญ จากมาตรการของรัฐบาล โดยลดค่าธรรมเนียมการโอนกรรมสิทธิ์และค่าจดจํานองสําหรับที่อยู่อาศัยที่ไม่เกิน 3 ล้านบาท และขยายครอบคลุมไปถึงบ้านมือสอง และการที่ธนาคารแห่งประเทศไทย (ธปท.) ผ่อนคลายมาตรการ LTV ชั่วคราว สําหรับสัญญาเงินกู้ที่ สองขึ้นไปที่ทําสัญญาตั้งแต่วันที่ 20 ตุลาคม 2564 ถึงวันที่ 31 ธันวาคม 2565 ส่งผลให้ยอดโอนกรรมสิทธิ์ในครึ่งแรกของปี 2565 มีการขยายตัวเพิ่มขึ้นทั้งจํานวนและมูลค่าร้อยละ 6.4 และร้อยละ 3.1 ตามลําดับ และเห็นได้ชัด ว่ามูลค่าการโอนกรรมสิทธิ์ที่อยู่อาศัยในระดับราคาไม่เกิน 3 ล้านบาทเพิ่มขึ้นร้อยละ 9.7 เมื่อเทียบกับช่วงเวลาเดียวกันของปี 2564
น.ส.ทิพานัน กล่าวว่า จากการออกใบอนุญาตก่อสร้างที่อยู่อาศัยทั่วประเทศ เพื่อสร้างที่อยู่อาศัย ส่งผลสะท้อนถึงความเชื่อมั่นของนักลงทุนที่จะลงทุน และทําให้เกิดการจ้างงานในภาคธุรกิจอสังหาริมทรัพย์เพิ่มมากขึ้น รวมทั้งเกิดการกระตุ้นเศรษฐกิจในธุรกิจที่เกี่ยวเนื่อง ไม่ว่าจะเป็นวัสดุอุปกรณ์ในการก่อสร้าง เฟอร์นิเจอร์และของตกแต่งบ้าน เครื่องใช้ไฟฟ้า เป็นต้น ซึ่งจะทําให้เกิดการหมุนเวียนของเศรษฐกิจ ภาคแรงงานที่อยู่ในธุรกิจดังกล่าว มีงาน มีรายได้และมีความเชื่อมั่นในการใช้จ่าย มีส่วนในการกระตุ้นเศรษฐกิจฐานราก
“รัฐบาลโดย พล.อ.ประยุทธ์ จันทร์โอชา นายกรัฐมนตรี มีความมุ่งมั่นที่จะฟื้นฟูเศรษฐกิจในทุกมิติ และต้องเห็นผลจับต้องได้ ซึ่งการฟื้นตัวและเติบโตด้านอสังหาริมทรัพย์ดังกล่าว แสดงให้เห็นว่าการบริหารประเทศของ พล.อ.ประยุทธ์ เป็นไปอย่างมีเสถียรภาพ จึงเกิดความเชื่อมั่นในทุกมิติ ขณะที่พี่น้องประชาชนก็มีความเชื่อมั่นในการใช้เงินในการสร้างบ้าน และซื้อบ้านในโครงการจัดสรรจากผู้ประกอบธุรกิจอสังหาริมทรัพย์อย่างต่อเนื่อง” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ปลัด พม. รุดช่วย 17 คนไทยถูกหลอกเป็นแอดมินพนันออนไลน์ในกัมพูชา หลังถูกบังคับทำงาน ไม่ได้ค่าจ้าง ไม่ให้กินข้าว และถูกทำร้าย พร้อมประสานส่งกลับบ้านโดยเร็วที่สุด
วันพุธที่ 12 ตุลาคม 2565
ปลัด พม. รุดช่วย 17 คนไทยถูกหลอกเป็นแอดมินพนันออนไลน์ในกัมพูชา หลังถูกบังคับทํางาน ไม่ได้ค่าจ้าง ไม่ให้กินข้าว และถูกทําร้าย พร้อมประสานส่งกลับบ้านโดยเร็วที่สุด
ปลัด พม. รุดช่วย 17 คนไทยถูกหลอกเป็นแอดมินพนันออนไลน์ในกัมพูชา หลังถูกบังคับทํางาน ไม่ได้ค่าจ้าง ไม่ให้กินข้าว และถูกทําร้าย พร้อมประสานส่งกลับบ้านโดยเร็วที่สุด
วันนี้ (12 ต.ค. 65) ระหว่างการมาเข้าร่วมการประชุมคณะมนตรีประชาคมสังคมและวัฒนธรรมอาเซียน ครั้งที่ 28 (Joint Statement of the Twenty- Eighth ASEAN Socio-Cultural Community (ASCC) Council) ซึ่งจัดขึ้นในวันที่ 13 ตุลาคม 2565 ณ กรุงพนมเปญ ราชอาณาจักรกัมพูชา นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยนางจตุพร โรจนพานิช อธิบดีกรมกิจการเด็กและเยาวชน และคณะ ได้พบปะพูดคุยกับ นายพิชิต บุญสุด อุปทูตรักษาการ สถานเอกอัครราชทูตไทย ณ กรุงพนมเปญ โดยได้หยิบยกปัญหาการล่อลวงคนไทยมาทํางานเป็น Call Center หรือแอดมินพนันออนไลน์ นับเป็นปัญหาใหญ่ของสังคม เพราะมีวัยรุ่นหนุ่มสาวถูกล่อลวงเป็นจํานวนหลายพันคน
นายอนุกูล กล่าวว่า ทางคณะได้เดินทางไปพบกับผู้เสียหายชาวไทยจํานวน 17 คน ซึ่งเป็นกลุ่มวัยรุ่นหนุ่มสาวและวัยทํางาน โดยมีอายุต่ํากว่า 18 ปี จํานวน 2 คน ณ โรงแรมที่พักซึ่งสถานเอกอัครราชทูตไทยฯ จัดไว้ให้เพื่อรอส่งตัวกลับประเทศไทย โดยผู้เสียหายทั้งหมดได้ติดต่อมายังสถานเอกอัครราชทูตไทยฯ เพื่อส่งตัวกลับบ้าน และขั้นตอนต่อไปนั้น ทางสถานเอกอัครราชทูตไทยฯ ต้องติดต่อตํารวจตรวจคนเข้าเมืองของราชอาณาจักรกัมพูชาเพื่อดําเนินการตามกฎหมาย โดยใช้ระยะเวลาไม่น้อยกว่า 1 เดือนขึ้นไป ทั้งนี้ ผู้เสียหายทั้งหมดได้เล่าเป็นเสียงเดียวกันว่า ถูกคนใกล้ชิดหรือสื่อออนไลน์ที่รับสมัครงานหลอกลวงว่า จะมีงานทําเป็นแอดมินได้เงินเดือนดีในระดับสองหมื่นบาทถึงสามหมื่นบาท พร้อมมีที่พักและอาหารให้ด้วย จึงได้หลงเดินทางมาทํางานกับบริษัทในกรุงพนมเปญ เมืองปอยเปต และเมืองพระสีหนุ โดยให้ทํางานอย่างหนักวันละ 15 ชั่วโมง และถูกทารุณกรรมต่างๆ เช่น ไม่ให้กินข้าว ให้กินน้ําก๊อก ไม่ได้รับค่าจ้าง ถูกยึดพาสปอร์ต ข่มขู่ไม่ให้หนี และบางคนถูกทําร้ายร่างกาย หากขัดขืนหรือโต้เถียง อีกทั้งตั้งราคาไถ่ตัวเองเพื่อแลกกับอิสรภาพว่า หากต้องการออกจากงาน ต้องหาเงินมาให้เป็นจํานวน 3,000 ดอลลาร์สหรัฐหรือประมาณ 120,000 บาท
นายอนุกูล กล่าวเพิ่มเติมว่า ตนในฐานะปลัดกระทรวง พม. จะช่วยประสานงานเพื่อส่งผู้เสียหายวัยรุ่นกลุ่มนี้กลับภูมิลําเนาในแต่ละจังหวัดของประเทศไทยโดยเร็วที่สุด ซึ่งจากสถิติของการส่งคนไทยที่ถูกล่อลวงกลับภูมิลําเนาตั้งแต่ปี 2564 มีจํานวน 2,000 คน และในปีนี้จนถึงเดือนกันยายนที่ผ่านมา มีการส่งคนไทยกลับภูมิลําเนาแล้วจํานวน 550 คน จากนั้น ตนจะรายงานเรื่องนี้เสนอ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) รับทราบเพื่อขอให้รัฐบาลทั้งสองประเทศเร่งป้องกันและปราบปรามปัญหาการค้ามนุษย์ให้หมดสิ้นไปโดยเร็วที่สุด
รัฐบาลไทย-ข่าวทำเนียบรัฐบาล-รัฐบาลสนับสนุน จูงใจเอกชนดำเนินโครงการพัฒนาบุคลากร ให้ตรงตามความต้องการของอุตสาหกรรมในพื้นที่ อีอีซี นำหลักฐานมาหักภาษี ได้ 2.5 เท่า
วันพฤหัสบดีที่ 6 ตุลาคม 2565
รัฐบาลสนับสนุน จูงใจเอกชนดําเนินโครงการพัฒนาบุคลากร ให้ตรงตามความต้องการของอุตสาหกรรมในพื้นที่ อีอีซี นําหลักฐานมาหักภาษี ได้ 2.5 เท่า
รัฐบาลสนับสนุน จูงใจเอกชนดําเนินโครงการพัฒนาบุคลากร ให้ตรงตามความต้องการของอุตสาหกรรมในพื้นที่ อีอีซี นําหลักฐานมาหักภาษี ได้ 2.5 เท่า
วันนี้ 6 ตุลาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า รัฐบาลให้ความสําคัญกับฝีมือแรงงานที่มีคุณภาพได้มาตรฐานรองรับความต้องการของตลาด โดยเฉพาะตลาดแรงงานในพื้นที่ อีอีซี ทั้งนี้ สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) ได้ร่วมกับภาครัฐและภาคเอกชนต่าง ๆ ทั้งในและต่างประเทศ ดําเนินโครงการพัฒนาบุคลากรให้ตรงตามความต้องการของอุตสาหกรรมเป้าหมาย 12 กลุ่มอุตสาหกรรมในพื้นที่ อีอีซี เพื่อให้ตรงตามความต้องการของภาคอุตสาหกรรม ผ่านความร่วมมือกับสถาบันการศึกษา หน่วยงานภาครัฐ และภาคเอกชน มีเป้าหมายให้ประชาชนในพื้นที่ “มีงานทํา มีรายได้ดี สร้างสังคมอีอีซี” โดยมีคณะทํางานประสานงานด้านการพัฒนาบุคลากรในเขตพัฒนาพิเศษภาคตะวันออก (EEC HDC) เป็นกลไกลสําคัญที่ทําหน้าที่ประสานและบูรณาการการพัฒนาบุคลากรในพื้นที่ อีอีซี อย่างใกล้ชิด และมีประสิทธิภาพสูงสุด อีกทั้งร่วมผลักดันให้เกิดศูนย์เครือข่ายความร่วมมือในการพัฒนาทักษะบุคลากรให้ตรงตามความต้องการของอุตสาหกรรมเป้าหมาย จํานวน 14 ศูนย์
โดยมีแนวทางการพัฒนาบุคลากร 2 รูปแบบ ได้แก่ (1) การผลิตบุคลากรพร้อมใช้ เอกชนร่วมสนับสนุนค่าใช้จ่ายในการเรียนร้อยละ 100 และรับนักศึกษาเข้าฝึกงานในสถานประกอบการ พร้อมทั้งรับเข้าทํางานด้วยอัตราเงินเดือนที่สูงกว่ามาตรฐาน (EEC Model Type A) ปัจจุบันได้ดําเนินไปแล้ว จํานวน 8,080 คนและ (2) การผลิตบุคลากรในระยะเร่งด่วน ด้วยการฝึกอบรมระยะสั้น Short Course เอกชนร่วมสนับสนุนค่าใช้จ่ายในการฝึกอบรมร้อยละ 50 และรัฐร้อยละ 50 (EEC Model Type B) ปัจจุบันดําเนินการไปแล้ว จํานวน 7,927 คน และมีหลักสูตรสําหรับการฝึกอบรมระยะสั้น ที่สถานศึกษาจัดทําร่วมกับภาคเอกชนกว่า 100 แห่ง และผ่านการรับรองจากคณะทํางานพิจารณารับรองหลักสูตรฝึกอบรมเพื่อพัฒนาทักษะบุคลากร ด้านวิทยาศาสตร์ เทคโนโลยี และวิศวกรรมขั้นสูง จํานวน 169 หลักสูตร จากเป้าหมาย 200 หลักสูตร ในปี 2566 และภาคเอกชนที่ร่วมสนับสนุนค่าใช้จ่ายในการฝึกอบรมสามารถนําหลักฐานไปหักภาษีเงินได้นิติบุคคล 2.5 เท่า เพื่อเป็นการจูงใจนักลงทุนให้มีการส่งเสริมการพัฒนาบุคลากรสําหรับอุตสาหกรรม 4.0
นางสาวรัชดา กล่าวว่า โครงการการพัฒนาทักษะบุคลากรให้ตรงตามความต้องการของอุตสาหกรรมเป้าหมาย ตั้งเป้าเพื่อจะช่วยพัฒนาบุคลากรด้วยหลักสูตรระยะสั้น ที่ต้องการยกระดับทักษะของบุคลากร หรือนักศึกษาที่กําลังเข้าสู่ตลาดแรงงาน โดยได้ออกแบบหลักสูตรให้ตรงกับความต้องการของผู้ประกอบการ ซึ่งถือเป็นการพัฒนาศักยภาพบุคลากรของประเทศไทย โดยเฉพาะอย่างยิ่งในกลุ่มของอุตสาหกรรมยานยนต์สมัยใหม่ ซึ่งจะมีบทบาทสําคัญในการช่วยผลักดันอุตสาหกรรมของประเทศไทยต่อไปในอนาคต
.............................
รัฐบาลไทย-ข่าวทำเนียบรัฐบาล-​UNDP เผยไทยอยู่ในกลุ่มประเทศมีการพัฒนามนุษย์สูงสุด 3 ปีต่อเนื่อง ตอกย้ำความสำเร็จนโยบายรัฐบาลเร่งยกระดับคุณภาพชีวิตประชาชนทุกด้าน
วันอาทิตย์ที่ 11 กันยายน 2565
​UNDP เผยไทยอยู่ในกลุ่มประเทศมีการพัฒนามนุษย์สูงสุด 3 ปีต่อเนื่อง ตอกย้ําความสําเร็จนโยบายรัฐบาลเร่งยกระดับคุณภาพชีวิตประชาชนทุกด้าน
​UNDP เผยไทยอยู่ในกลุ่มประเทศมีการพัฒนามนุษย์สูงสุด 3 ปีต่อเนื่อง ตอกย้ําความสําเร็จนโยบายรัฐบาลเร่งยกระดับคุณภาพชีวิตประชาชนทุกด้าน
วันนี้ 11 ก.ย. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เมื่อไม่นานมานี้ สํานักงานโครงการพัฒนาแห่งสหประชาชาติ (UNDP) ซึ่งเป็นหน่วยงานประสานความช่วยเหลือในด้านการพัฒนาของสหประชาชาติ(UN) ได้เผยแพร่รายงานการพัฒนาของมนุษย์ (Human Development Report) ปี 2021/2022 ซึ่งมีสาระสําคัญระบุถึงสถานการณ์ความไม่แน่นอนต่างๆ ที่กระทบต่อการพัฒนาของมนุษย์ทั่วโลก ไม่ว่าจะเป็นการเผชิญกับโรคระบาด ผลจากสงครามที่กระทบต่อราคาน้ํามันและค่าครองชีพ ภัยคุกคามจากการเปลี่ยนแปลงของสภาพภูมิอากาศ พร้อมกับมีข้อเสนอแนะต่อประเทศต่างๆ ในการกําหนดนโยบายเพื่อบรรลุเป้าหมายการพัฒนาในสถานการณ์ความไม่แน่นอน
พร้อมกันนี้ ในรายงานได้จัดทําดัชนีการพัฒนามนุษย์ (Human Development Index: HDI) ซึ่งเป็นดัชนีวัดความสําเร็จโดยเฉลี่ยของแต่ละประเทศในการพัฒนามนุษย์ โดยรายงานระบุถึง HDI ของไทยในปี 2021 อยู่ที่ 0.800 อยู่ในลําดับที่ 66 จาก 191 ประเทศทั่วโลก จัดอยู่ในกลุ่มประเทศที่มีการพัฒนามนุษย์ระดับสูงมาก และอยู่ในประเทศกลุ่มนี้ต่อเนื่องมา 3 ปี ตั้งแต่ปี 2019 หรือ พ.ศ. 2562 เป็นต้นมา
น.ส.ไตรศุลี กล่าวว่า หากพิจารณาเฉพาะประเทศในกลุ่มอาเซียนมี 4 ประเทศที่จัดอยู่ในกลุ่มที่มีการพัฒนามนุษย์ระดับสูงมาก ได้แก่ สิงคโปร์ (0.939) บรูไน(0.829) มาเลเซีย(0.803) และไทย (0.800) ประเทศที่มีการพัฒนามนุษย์ระดับสูง มี 2 ประเทศ ได้แก่ อินโดนีเซีย(0.705) เวียดนาม(0.703) และประเทศที่มีการพัฒนามนุษย์ระดับกลาง มี 4 ประเทศ ได้แก่ ฟิลิปปินส์(0.699) สปป.ลาว(0.607) และเมียนมา(0.585)
ทั้งนี้ HDI จะวัดความสําเร็จโดยเฉลี่ยของแต่ละประเทศในการพัฒนามนุษย์ 3 ด้าน ได้แก่ ด้านสุขภาพ ด้านความรู้ และด้านการครองชีพ แบ่งระดับการพัฒนาเป็น 4 กลุ่ม ซึ่งในปี 2021 ใน 191 ประเทศทั่วโลก จัดอยู่ในแต่ละกลุ่ม ได้แก่ กลุ่มที่มีการพัฒนาสูงมาก (ดัชนี 0.800-1.000) จํานวน 66 ประเทศ, พัฒนาสูง (ดัชนี 0.700-0.799) จํานวน 49 ประเทศ, พัฒนาระดับกลาง (ดัชนี 0.550-0.699) จํานวน 44 ประเทศ และ พัฒนาต่ํา (ดัชนี 0.350-0.549) จํานวน 32 ประเทศ
“การที่ประเทศไทยมีผลการพัฒนามนุษย์อยู่ในระดับสูงมากได้ต่อเนื่อง สะท้อนถึงความสําเร็จในการผลักดันนโยบายด้านต่างๆ ของรัฐบาล ซึ่งจะยังคงขับเคลื่อนโดยรับฟังข้อแนะนําขององค์กรระหว่างประเทศ เช่น UNDP มาปรับใช้ และเดินหน้าตามแผนงานภายใต้ยุทธศาสตร์ชาติ แผนพัฒนาเศรษฐกิจและสังคมแห่งชาติและแผนแม่บทฉบับต่างๆ ที่แต่ละหน่วยงานรับผิดชอบ โดยมีเป้าหมายหลักคือการพัฒนาและยกดับคุณภาพชีวิตของคนไทยให้ดีขึ้นต่อเนื่อง” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-รัฐบาลเดินหน้ากวาดล้างยาเสพติด ล่าสุดกรมศุลกากรจับกุมเฮโรอีนซุกซ่อนผ่านไปรษณีย์ มูลค่า 21 ล้านบาท
วันจันทร์ที่ 17 ตุลาคม 2565
รัฐบาลเดินหน้ากวาดล้างยาเสพติด ล่าสุดกรมศุลกากรจับกุมเฮโรอีนซุกซ่อนผ่านไปรษณีย์ มูลค่า 21 ล้านบาท
รัฐบาลเดินหน้ากวาดล้างยาเสพติด ล่าสุดกรมศุลกากรจับกุมเฮโรอีนซุกซ่อนผ่านไปรษณีย์ มูลค่า 21 ล้านบาท
วันที่ 17 ตุลาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินหน้าปราบปรามยาเสพติดทั้งการผลิต การนําเข้า การนําผ่าน และการลักลอบจําหน่าย โดยสั่งการให้ทุกหน่วยงานที่เกี่ยวข้อง บูรณาการการทํางานร่วมกันเพื่อปราบปรามยาเสพติดอย่างเข้มงวด
ล่าสุด กรมศุลกากรได้จับกุมการลักลอบการขนย้าย เฮโรอีน ที่ซุกซ่อนมากับสินค้าทางพัสดุไปรษณีย์ ณ สํานักงาน ศุลกากรตรวจสินค้าท่าอากาศยานสุวรรณภูมิ จํานวน 7,210 กรัม มูลค่ากว่า 21 ล้านบาท จากประเทศกัมพูชา ผ่านประเทศไทย โดยมีปลายทางที่ไต้หวัน
รองโฆษกประจําสํานักนายกรัฐมนตรีกล่าวว่า กรมศุลกากรร่วมมือกับบริษัทโลจิสติกส์ ระหว่างประเทศ ภายใต้โครงการสร้างภาคีความร่วมมือเพื่อสกัดกั้นการขนส่งยาเสพติดทางพัสดุไปรษณีย์และ สินค้าเร่งด่วนระหว่างประเทศ (Narcotics Interdiction on Postal and Express Consignment) เฝ้าระวังการลักลอบลําเลียงยาเสพติดผ่านช่องทางศุลกากร โดยมี ชุดปฏิบัติการ Airport Interdiction Task Force (AITF) ประกอบด้วย กรมศุลกากร สํานักงาน ป.ป.ส. กองบัญชาการตํารวจปราบปรามยาเสพติด และศูนย์รักษาความปลอดภัย กองบัญชาการกองทัพไทย ร่วมกันตรวจสอบ
“นายกรัฐมนตรีให้ความสําคัญกับการกวาดล้างกระบวนการที่เกี่ยวข้องกับยาเสพติดในทุกขั้นตอนทั้งการผลิต การนําเข้า การนําผ่าน และการลักลอบจําหน่ายยาเสพติด และสารตั้งต้นมาโดยตลอด ซึ่งนายกรัฐมนตรีขอบคุณหน่วยงานที่เกี่ยวข้องที่ร่วมกันทํางานเพื่อปราบปรามยาเสพติดมาอย่างต่อเนื่อง เชื่อมั่นว่าหากทุกหน่วยงานร่วมมือกันจับกุม ดําเนินคดี และลงโทษผู้กระทําความผิด ย่อมทําให้สถานการณ์ด้านยาเสพติดดีขึ้นอย่างแน่นอน” นางสาวรัชดา ฯ กล่าว
รัฐบาลไทย-ข่าวทำเนียบรัฐบาล-บขส. เตรียมเปิดเดินรถเส้นทางกรุงเทพฯ - ด่านเจดีย์สามองค์ เริ่มวันที่ 1 ตุลาคม 2565
วันศุกร์ที่ 30 กันยายน 2565
บขส. เตรียมเปิดเดินรถเส้นทางกรุงเทพฯ - ด่านเจดีย์สามองค์ เริ่มวันที่ 1 ตุลาคม 2565
พร้อมเพิ่มจุดรับ - ส่ง พระนั่งเกล้า รองรับการเดินทางเชื่อมต่อกับระบบรางตามนโยบายกระทรวงคมนาคม
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคมเปิดเผยว่า บขส. เตรียมกลับมาเปิดให้บริการเดินรถในเส้นทางกรุงเทพฯ - ด่านเจดีย์สามองค์ ในวันที่ 1 ตุลาคม 2565 ด้วยรถปรับอากาศชั้น 1 หรือรถมาตรฐาน ม.1 (ข) ให้บริการวันละ 2 เที่ยววิ่ง (ไป - กลับ) เวลาต้นทางรถออกจากสถานีขนส่งผู้โดยสารกรุงเทพ (หมอชิต 2) เวลา 06.30 น. เวลาปลายทางรถออกจากด่านเจดีย์สามองค์ เวลา 09.00 น. อัตรา
ค่าโดยสาร 347 บาท และเพื่ออํานวยความสะดวกในการเดินทางให้เชื่อมต่อระบบขนส่งสาธารณะ (Feeder Service) ทั้งทางบก ทางราง และทางน้ํา ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย บขส. ได้เพิ่มจุดจอดรับ - ส่งผู้โดยสาร (จุดพระนั่งเกล้า) บริเวณสถานีรถไฟฟ้าสายสีม่วง เพื่อเพิ่มความสะดวกและเป็นทางเลือกในการเดินทางให้กับผู้ใช้บริการ
ทั้งนี้ ผู้ใช้บริการสามารถจองตั๋ว บขส. ได้ล่วงหน้าผ่านช่องทางออนไลน์ Application : E-Ticket และ Website บขส. www.transport.co.th ร้าน 7-Eleven เคาน์เตอร์เซอร์วิสทุกสาขา หรือตัวแทนจําหน่ายตั๋วของ บขส. รวมทั้งสามารถใช้สิทธิ์โครงการ “คนละครึ่ง” ชําระค่าโดยสาร บขส. ผ่านแอปพลิเคชัน “เป๋าตัง” ได้ที่เคาน์เตอร์จําหน่ายตั๋วของ บขส. สําหรับผู้ใช้บัตรสวัสดิการแห่งรัฐสามารถใช้สิทธิ์ซื้อตั๋วเดินทาง บขส. ได้ ภายในวงเงิน 500 บาทต่อเดือน ตามเงื่อนไขในการใช้สิทธิ์ที่ บขส. กําหนด สอบถามรายละเอียดเพิ่มเติมได้ที่ช่องจําหน่ายตั๋วรถโดยสารของ บขส. ทั่วประเทศ หรือ โทร. 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-การประชุมรัฐมนตรีว่าการกระทรวงการคลังและผู้ว่าการธนาคารกลางอาเซียนอย่างไม่เป็นทางการ (Informal ASEAN Finance Ministers and Central Bank Governors’ Meeting :AFMGM)
วันพุธที่ 12 ตุลาคม 2565
การประชุมรัฐมนตรีว่าการกระทรวงการคลังและผู้ว่าการธนาคารกลางอาเซียนอย่างไม่เป็นทางการ (Informal ASEAN Finance Ministers and Central Bank Governors’ Meeting :AFMGM)
รัฐมนตรีว่าการกระทรวงการคลัง ได้เข้าร่วมการประชุมรัฐมนตรีว่าการกระทรวงการคลังและผู้ว่าการธนาคารกลางอาเซียนอย่างไม่เป็นทางการ (Informal ASEAN Finance Ministers and Central BankGovernors’ Meeting : AFMGM)
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในห้วงการประชุมสภาผู้ว่าการธนาคารโลกและกองทุนการเงินระหว่างประเทศประจําปี 2565 ณ กรุงวอชิงตัน ดี.ซี. สหรัฐอเมริกา ในวันที่ 11 ตุลาคม 2565 นายอาคม เติมพิทยาไพสิฐ รัฐมนตรีว่าการกระทรวงการคลัง ได้เข้าร่วมการประชุมรัฐมนตรีว่าการกระทรวงการคลังและผู้ว่าการธนาคารกลางอาเซียนอย่างไม่เป็นทางการ (Informal ASEAN Finance Ministers and Central BankGovernors’ Meeting : AFMGM) (ที่ประชุมฯ) ซึ่งสาระสําคัญของการประชุมดังกล่าว สามารถสรุปได้ ดังนี้
ประเทศกัมพูชาในฐานะประธานอาเซียนปี 2565 ได้รายงานความคืบหน้าการดําเนินงานความร่วมมือทางการเงินอาเซียนในปี 2565 ให้ที่ประชุมรับทราบ ประกอบด้วย การส่งเสริมการค้าและการลงทุนความร่วมมือด้านศุลกากร โดยเฉพาะอย่างยิ่งการพัฒนาระบบเชื่อมโยงอิเล็กทรอนิกส์ ณ จุดเดียวของอาเซียน (ASEAN Single Windows: ASW) การพัฒนาตลาดทุน การเปิดเสรีการค้าบริการทางการเงิน การรวมตัวภาคการธนาคารอาเซียน และความร่วมมือด้านการเงินที่ยั่งยืน ทั้งนี้ที่ประชุมได้เร่งรัดให้สมาชิกดําเนินการตามแผนงานที่กําหนดโดยเฉพาะแผนงานที่มีความล่าช้าสืบเนื่องจากการระบาดของ COVID-19
นอกจากนี้ กระทรวงการคลังและธนาคารกลางอินโดนีเซีย ในฐานะประธานอาเซียนปี 2566 ได้นําเสนอประเด็นความร่วมมือด้านการเงินการคลังอาเซียนในปี 2566 อาทิ (1) การส่งเสริมการฟื้นฟูการเสริมสร้างเสถียรภาพทางเศรษฐกิจและทางการเงินและการสร้างภูมิคุ้มกัน (2) ความร่วมมือด้านภาษีระหว่างประเทศ (3) การยกระดับความเชื่อมโยงด้านดิจิทัลผ่านระบบการเชื่อมโยงข้อมูลอิเล็กทรอนิกส์ ณ จุดเดียวของอาเซียน (4) การพัฒนาการเชื่อมโยงการชําระเงินและการส่งเสริมความรู้ทางการเงินและการเข้าถึงบริการทางการเงินดิจิทัลเพื่อสนับสนุนการเติบโตทางเศรษฐกิจและ (5) ส่งเสริมการเงินเพื่อการเปลี่ยนผ่านเพื่อสนับสนุนการเงินที่ยั่งยืนและเศรษฐกิจสีเขียวโดยที่ประชุมฯ ได้สนับสนุนข้อเสนอประเด็นความร่วมมือดังกล่าว ซึ่งจะมีส่วนสําคัญในการสนับสนุนการฟื้นตัวและการเจริญเติบโตทางเศรษฐกิจที่ยั่งยืนของสมาชิกและภูมิภาคอาเซียน
อนึ่ง รัฐมนตรีว่าการกระทรวงการคลังได้มีการหารือทวิภาคีกับนาย Ros Seilava รัฐมนตรีช่วย ว่าการกระทรวงเศรษฐกิจและการคลังของกัมพูชาถึงความร่วมมือในด้านการพัฒนาโครงสร้างพื้นฐานร่วมกันเพื่อส่งเสริมความเชื่อมโยงระหว่าง 2 ประเทศ และสนับสนุนการพัฒนาอย่างยั่งยืนทั้งนี้ความร่วมมือดังกล่าวเป็นไปตามโครงการการให้ความช่วยเหลือทางการเงินแก่กัมพูชาภายใต้การดําเนินงานของสํานักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) (สพพ.)
กองนโยบายเศรษฐกิจระหว่างประเทศ สํานักงานเศรษฐกิจการคลัง
โทร. 0-2273-9020 ต่อ 3627
รัฐบาลไทย-ข่าวทำเนียบรัฐบาล-กรมทางหลวงชนบทรองรับการขยายตัวของเศรษฐกิจ เพิ่มศักยภาพการขนส่งอย่างเป็นระบบ ตามนโยบายรัฐมนตรีว่าการกระทรวงคมนาคม
วันพฤหัสบดีที่ 8 กันยายน 2565
กรมทางหลวงชนบทรองรับการขยายตัวของเศรษฐกิจ เพิ่มศักยภาพการขนส่งอย่างเป็นระบบ ตามนโยบายรัฐมนตรีว่าการกระทรวงคมนาคม
ขยายถนนสาย นย.3007 จังหวัดนครนายก กว่า 18 กิโลเมตร คาดแล้วเสร็จกลางปี 2566
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนนทางหลวงชนบทสาย นย.3007 แยก ทล.305 - บ้านคลอง 33 อําเภอองครักษ์ จังหวัดนครนายก ซึ่งปัจจุบันผลการดําเนินงานมีความคืบหน้าไปแล้วร้อยละ 62 เร็วกว่าแผนที่กําหนดไว้ ขณะนี้อยู่ระหว่างดําเนินงานในส่วนของโครงสร้างทางงานผิวทางและงานก่อสร้างสะพาน โดยคาดว่าจะดําเนินการก่อสร้างเสร็จสมบูรณ์ในช่วงกลางปี 2566
จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้ให้ความสําคัญในเรื่องการพัฒนาระบบบริหารจัดการการขนส่งสินค้าทั่วทุกภูมิภาคให้มีประสิทธิภาพมากยิ่งขึ้น รองรับการขยายตัวของเศรษฐกิจในอนาคตให้สามารถเชื่อมจากแหล่งผลิตไปสู่ตลาดและผู้บริโภคได้อย่างรวดเร็ว ทช. จึงได้ดําเนินการก่อสร้างถนนทางหลวงชนบทสาย นย.3007 ทล.305 - บ้านคลอง 33 อําเภอองครักษ์ จังหวัดนครนายก รวมระยะทาง 18.368 กิโลเมตร มีจุดเริ่มต้นโครงการบริเวณ กม. ที่ 0+000 แยก ทล.305 (รังสิต - นครนายก บริเวณ กม. ที่ 47+300) และสิ้นสุดโครงการบริเวณ กม. ที่ 18+368 ซึ่งบรรจบกับถนนทางหลวงชนบทสาย นย.2005 แยก ทล.33 (สระบุรี - นครนายก) และสามารถเชื่อมต่อไปยังถนนทางหลวงชนบทสาย นย.3001 (องครักษ์ - บางน้ําเปรี้ยว) ได้อีกด้วย โดยได้ดําเนินการก่อสร้างขยายถนนเดิมจาก 2 ช่องจราจร เป็น 4 ช่องจราจร ผิวจราจรแบบแอสฟัลท์ติกคอนกรีต ผิวจราจรกว้างช่องละ 3.50 เมตร ไหล่ทางกว้างข้างละ 2.50 เมตร และก่อสร้างสะพานคอนกรีตเสริมเหล็กข้ามทางรถไฟ สะพานข้ามคลองชลประทาน รวม 9 แห่ง พร้อมติดตั้งไฟฟ้าแสงสว่าง สัญญาณไฟจราจร ป้ายจราจร และอุปกรณ์อํานวยความปลอดภัย ใช้งบประมาณรวม 716.350 ล้านบาท
ทั้งนี้ เมื่อก่อสร้างแล้วเสร็จจะเป็นเส้นทางสนับสนุนการขนส่งสินค้าจากภาคตะวันออกเฉียงเหนือเข้าสู่กรุงเทพมหานครและปริมณฑล ท่าอากาศยานสุวรรณภูมิ และท่าเรือแหลมฉบัง ทําให้การเชื่อมโยงเส้นทางการขนส่งจากแหล่งผลิตสินค้าไปสู่ตลาดและผู้บริโภคได้อย่างเป็นระบบ ช่วยส่งเสริมเศรษฐกิจการค้าและการท่องเที่ยว สร้างงานสร้างรายได้ให้กับประชาชนในพื้นที่จังหวัดนครนายกและจังหวัดใกล้เคียง ตลอดจนเป็นเส้นทางที่ช่วยแบ่งเบาการจราจรบนถนนสายหลักได้อีกทางหนึ่งด้วย
รัฐบาลไทย-ข่าวทำเนียบรัฐบาล-​Govt expects tourism revenue of 2.38 trillion Baht in 2023
วันจันทร์ที่ 19 กันยายน 2565
​Govt expects tourism revenue of 2.38 trillion Baht in 2023
​Govt expects tourism revenue of 2.38 trillion Baht in 2023
September 19, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the Government has set tourism target to reach 80% of its 2019 level in 2023, with an estimated revenue of 1.73 trillion Baht (from foreign tourists: 970,000 million Baht, and domestic travel: 760,000 million Baht). At the best-case scenario, tourism revenue is also expected at 2.38 trillion Baht (from foreign tourists: 1.5 trillion Baht, and domestic travel: 880,000 million Baht).
The Government also acknowledged business operation adjustment plan of various airlines to be in line with an increasing number of tourists, especially in the high season. During the 4th quarter of 2022, the number of tourists is estimated at 1.5 million persons/month. Tourism Authority of Thailand (TAT) has also a plan to collaborate with partner airlines to launch sales and marketing campaigns for further tourism promotion in the high season.
According to the Government Spokesperson, tourism sector has continued to recover since the Government’s decision to fully reopen the country. Over 5 million tourists, so far, have visited Thailand since early this year. In September only, the number of tourists has been recorded at over 1 million, and it is expected that the number will reach 10 million, as targeted, or more by the end of this year. Throughout these times, the Government has constantly been working together with concerned public and private sectors, as well as tourism business operators, to identify and implement tourism promotion measures with the focus on an increase of quality tourists.
รัฐบาลไทย-ข่าวทำเนียบรัฐบาล-มท.1 ควง “ชัยวุฒิ” ลงพื้นที่ จ.พิษณุโลก – พื้นที่เสี่ยงภัยใกล้เคียง กำชับเตรียมแผนรับมือสถานการณ์น้ำท่วม
วันพฤหัสบดีที่ 29 กันยายน 2565
มท.1 ควง “ชัยวุฒิ” ลงพื้นที่ จ.พิษณุโลก – พื้นที่เสี่ยงภัยใกล้เคียง กําชับเตรียมแผนรับมือสถานการณ์น้ําท่วม
มท.1 ควง “ชัยวุฒิ” ลงพื้นที่ จ.พิษณุโลก – พื้นที่เสี่ยงภัยใกล้เคียง กําชับเตรียมแผนรับมือสถานการณ์น้ําท่วม
เมื่อวันที่28กันยายน2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ร่วมลงพื้นที่ติดตามสถานการณ์น้ําท่วมในจ.พิษณุโลกโดยมีพลเอกอนุพงษ์เผ่าจินดารัฐมนตรีว่าการกระทรวงมหาดไทยเป็นหัวหน้าคณะฯพร้อมประชุมวิดีโอคอนเฟอเรนซ์ไปยังจ.อุบลราชธานีและติดตามสถานการณ์ในจังหวัดพื้นที่เสี่ยงภัย ที่ได้รับผลกระทบจากพายุโนรูโดยได้กําชับเตรียมพร้อมแผนเผชิญเหตุตั้งศูนย์พักพิงเพิ่มในช่วงบ่ายคณะฯลงพื้นที่ตรวจเยี่ยมประชาชนที่บ้านบังบอนบ้านคลองจระเข้และเยี่ยมญาติผู้เสียชีวิตจากเหตุอุทกภัยที่บ้านวังพรม อ.วังทองก่อนเดินทางกลับกทม.
ด้วยสถานการณ์ฝนตกหนักในห้วงที่ผ่านมา อยากให้ผู้ว่าราชการจังหวัดที่ได้ตั้งศูนย์ส่วนหน้าเรียบร้อยแล้วได้ติดตามสถานการณ์ ประสานงานกับหน่วยงานที่เกี่ยวข้องเช่นกระทรวงทรัพยากรธรรมชาติและสิ่งแวดล้อมกรมชลประทานกรมอุตุนิยมวิทยาสํานักงานพัฒนาเทคโนโลยีอวกาศและภูมิสารสนเทศ(องค์การมหาชน)หรือจิสด้าและสํานักงานทรัพยากรน้ําแห่งชาติได้เตรียมความพร้อมการระบายน้ําในอ่างเก็บน้ําและพื้นที่รับน้ํา รวมถึงการเตรียมพร้อมของทหารตํารวจโรงพยาบาล ศูนย์พักพิง
พร้อมย้ําว่าขอให้เตรียมการตามแผนให้ดูแลประชาชนตั้งแต่เนิ่นๆเพราะทราบแล้วว่าน้ําที่ระบายมาถึงจุดใดและมีพื้นที่ใดที่จะวิกฤตถึงขั้นต้องอพยพคนแต่หากประชาชนบางส่วนจะไม่ยอมทิ้งบ้านให้จัดฝ่ายปกครองหรือท้องถิ่นเข้าไปช่วยกันดูแลพื้นที่
*****************